శివశంకరి

**శివశంకరి** (జననం 14 అక్టోబర్ 1942) తమిళంలో వ్రాసే భారతీయ రచయిత్రి,  కార్యకర్త. యునైటెడ్ స్టేట్స్, లైబ్రరీ ఆఫ్ కాంగ్రెస్ శివశంకరిపై దక్షిణాసియా వ్యాసంలో భాగంగా తమ స్వరాన్ని రికార్డ్ చేయమని కోరిన నలుగురు తమిళ రచయితలలో ఆమె కూడా ఒకరు.

## వ్యక్తిగత జీవితం
శివశంకరి మద్రాసులో జన్మించింది. తండ్రి సూర్యనారాయణన్, తల్లి రాజలక్ష్మి. ఆమెకు ముగ్గురు తోబుట్టువులు - ఇద్దరు అన్నలు,  ఒక అక్క. 1963లో చంద్రశేఖరన్‌ను వివాహం చేసుకున్నారు, ఆయన డబుల్ ఇంజనీరింగ్ గ్రాడ్యుయేట్. ఆమెతో సహా, ఆమె కుటుంబంలోని పిల్లలందరూ శ్రీ రామకృష్ణ మిషన్,  శారద విద్యాలయ పాఠశాలల్లో చదువుకున్నారు. ఆ తర్వాత ఆమె SIET మహిళా కళాశాలలో చదువుకుంది. ఆమె బ్యాచిలర్ ఆఫ్ సైన్స్ (జంతుశాస్త్రం) లో  కళాశాలలో మొదటి స్థానం   విశ్వవిద్యాలయంలో 9వ స్థానం పొందింది. భారతీయ శాస్త్రీయ నృత్యం అయిన భరతనాట్యంలో, దక్షిణ భారత శాస్త్రీయ సంగీతంలో బాగా శిక్షణ పొందారు.  భారతదేశం,  విదేశాలలో ప్రదర్శనలు, కచేరీలు ఇచ్చారు. ఆమె సిటీబ్యాంక్ లో ప్రజా సంబంధాల అధికారిణిగా పనిచేశారు.

## రచనా వ్యాసంగం
ఆమె నవల "*ఒరు సింగం ముయాలగిరాదు"* ఆధారంగా, ముక్త శ్రీనివాసన్ దర్శకత్వం వహించిన '*అవన్ అవల్ ఆధు*' (1980) చిత్రం, కె.బాలచందర్  దర్శకత్వంలో చిరంజీవి, జయప్రద  నటించిన 47 నాట్కల్ (1981) రూపొందించబడ్డాయి. 1987లో దూరదర్శన్ లో ప్రసారమైన టీవీ సిరీస్ '*సుబాహ్*' గా రూపొందించిన నవలకి ఆమె రచయిత్రి.

శివశంకరి  రచనలు వేగంగా మారుతున్న ప్రపంచంలో,  సమాజంలో,  వ్యక్తిగత జీవితాల్లో సంక్షోభ పరిస్థితులను పరిశీలిస్తాయి.  ఆమె రచయిత్రిగా,  కార్యకర్తగా సమకాలీన సమాజం ఎదుర్కొంటున్న సమస్యలకు సున్నితంగా స్పందిస్తుంది.  ఒక తాగుబోతు, అతని దుస్థితి గురించి ఆమె రాసిన నవల "ఒరు మనితానిన్ కథై" అది టెలి-సీరియల్‌గా రూపొందించబడింది. ఆమె  ముప్పై నవలలు, పదమూడు ట్రావెలాగ్‌లు,  నూట యాభై చిన్న కథలు ఉన్నాయి. వాటిలో చాలా వరకు ఆంగ్లం ఇంకా ఇతర భాషలలోకి అనువదించబడ్డాయి. ఆమె ప్రతిష్టాత్మక ప్రాజెక్ట్ "నిట్ ఇండియా త్రూ లిటరేచర్" ("Knit India Through Literature") జాతీయ దృష్టిని ఆకర్షించింది,  సాహిత్య అకాడమీ మద్దతును కూడా అందుకుంటోంది. ఇది నాలుగు సంపుటాల ఈ ప్రాజెక్ట్.  వివిధ భాషలలో వస్తున్న భారతీయ సాహిత్యాన్ని ఏకం చేసే సూత్రాల ద్వారా భారతీయులను అనుసంధానించడానికి జరుగుతున్న ఒక కృషి. ఈ ప్రాజెక్ట్ ద్వారా సాహిత్యం ద్వారా వైవిధ్యంలో ఏకత్వం అనే భావనని చూపించడం ఆమె లక్ష్యం. ఆమె రచనలలో 'ఒరు మనితానిన్ కథై', 'అవన్', 'నందు', 'వెరిల్లత మరంగళ్', 'అమ్మ కొన్న కథైకల్' ని ఉత్తమమైనవిగా పరిగణిస్తారు.  లైబ్రరీ ఆఫ్ కాంగ్రెస్ లో డెబ్బై రెండు  రచనల శీర్షికలు ఉన్నాయి.

## పుస్తకాలు
 
# 47 నాట్కల్ (47 Naatkal)
# ఆత్రిల్ ఒరు కాల్ సెట్రిల్ ఒరు కాల్ (Aatril Oru Kaal Setril Oru Kaal)
# ఆయిరం కాలతు పయిర్ (Aayiram Kaalathu Payir)
# ఆడిమడుగులు (Aadimadugulu)
# అనిల్గల్ (Anilgal)
# అమ్మ పిళ్లై (Amma Pillai)
# అమ్మా ప్లీజ్ ఎనక్కగా (Amma Please Enakkaga)
# అప్పా (Appa)
# అవల్ (Aval)
# ఎన్? (En?)
# ఇని (Ini)
# ఇన్నోరుతి + ఇన్నోరుతి (Innoru Thir + Innoru Thir)
# కరుణై కొలై (Karunai Kolai)
# కినత్రు తవలైగల్ (Kinathru Thavalaihal)
# కులప్పంగల్ (Kulappangal)
# మలైయిన్ అడుత పక్కం (Malaiyin Adutha Pakkam)
# మెల్ల మెల్ల (Mella Mella)
# ముదల్ కోనల్ (Mudhal Konal)
# నాన్ నానాగా (Naan Naanaga)
# నందు (Nandhu)
# నెరుంజి ముల్ (Nerunji Mul)
# నూలేని (Nooleni)
# ఒరు మనితానిన్ కథై (Oru Manithanin Kathai)
# పాలంగల్ (Paalangal)
# పొగపోగా (Pogapoga)
# సూర్య వంశం నినైవలైగల్ - 1 (Soorya Vamsam Ninaivalaigal - 1)
# సూర్య వంశం నినైవలైగల్ - 2 (Soorya Vamsam Ninaivalaigal - 2)
# సుత్త మనిషి (Suttha Manishi)
# తెప్పకులం (Theppakulam)
# తిరిసంగు సొరగం (Thirisangu Soragam)
# ఉయర్ంతవర్గాలు (Uyarndha Vargangal)
# వానతు నీల (Vaanathu Neel)

## పురస్కారాలు

* మే 1983లో కస్తూరి శ్రీనివాసన్ అవార్డు 
* 1988లో రాజా సర్ అన్నామలై చెట్టియార్ అవార్డు
* 1990లో భారతీయ భాషా పరిషత్ అవార్డు  
* 1990లో తమిళ అన్నై అవార్డు.
* 2022లో సరస్వతి సమ్మాన్ పురస్కారం

## ఫిల్మోగ్రఫీ
ఆమె రాసిన ఆరు నవలలు తమిళంలో చిత్రీకరించారు, అవి  ప్రజాదరణ పొంది ప్రశంసలు అందుకున్నాయి. ఒక కథ కన్నడలో,  ఒక కథ తెలుగు భాషలలో కూడా చిత్రాలు వచ్చాయి.
* *అవన్ అవల్ ఆధు* (1980)
* *[[47 రోజులు|47 నాట్కల్]]* (1981)
* *నందు* (1981)
* *తియాగు* (1990)
* కుట్టి (2001)

## మూలాలు

## బాహ్య లింకులు
* http://www.sivasankari.com 
* శివశంకారి పై లైబ్రరీ ఆఫ్ కాంగ్రెస్ పేజీ
* ఉమెన్ ఆఫ్ ది వీక్, ది హిందూ మార్చి 25,2006
* Madras Musings (Chennai Heritage) 2025 
 
వర్గం:20వ శతాబ్దపు భారతీయ రచయిత్రులు
వర్గం:భారతీయ నవలా రచయిత్రులు
వర్గం:జీవిస్తున్న ప్రజలు
వర్గం:1942 జననాలు
వర్గం:తమిళ రచయిత్రులు